結生
註釋與引用

↑  
《長阿含經·大緣方便經》:「阿難！『緣識有名色』，此為何義？若識不入母胎者，有名色不？答曰：無也。」

《中阿含經·因品·大因經》：「阿難！若識不入母胎者，有名色成此身耶？答曰：無也。」

《法蘊論·緣起品》：「《大因緣經》中，『……佛告慶喜：識若不入母胎藏者，名色得成羯剌藍不？阿難陀曰：不也，世尊！……』」

法藏部《舍利弗阿毘曇論·非問分·緣品》：「阿難！識不入胎，有名色生不？世尊！無也。」

《大智度論》：「『名色』因緣是『識』，若識不入胎，胎初則爛壞。識名『中陰中五眾』，是五眾細故，但名為識。若識不入而胎成者，如一切和合時，皆應成胎。」

《攝大乘論》：「若有於此非等引地沒已，生時依中有位意，起染污意識，結生相續，此染污意識，於中有中滅，於母胎中，識、羯羅藍更相和合。」


《攝大乘論釋》：「『非等引地』，即是欲界。『沒』者死也。『染污意識』，即是煩惱俱行意識。『結生相續』者，謂攝受自體。此『染污意識』，緣生有為境，『於中有中滅』。言『和合』者，識與赤、白同一安危。」


《攝大乘論無性釋》：「『依中有位意』者，謂：依死、生二有中間，中有轉心。『起染污』者，與愛、恚俱有顛倒故。言『意識』者，餘識爾時久已沒故。連持生故，名為『相續』。攝受生故，名為『結生』。此『染污意識』者，緣生有故，『於中有中滅』者，此若不滅，無生有故。『於母胎中、識、羯羅藍更相和合』者，謂此滅時，於母胎中，有異熟識，與其赤、白同一安危，令相和雜，成羯羅藍；如世尊說：『阿難陀！識若不入母胎者，不應和合羯羅藍，成羯羅藍之體性。』」
↑  《巴利論書研究》水野弘元
↑  
《中阿含經·業相應品·度經》：「云何六界法？我所自知、自覺，為汝說，謂地界，水、火、風、空、識界，是謂六界法。我所自知、自覺，為汝說也。以六界合故，便生母胎；因六界，便有六處；因六處，便有更樂；因更樂，便有覺。」

《大毘婆沙論》：「世尊施設十八界已，復於此中略出少分，施設六界。故此六界，十八界中，攝五界全、四界少分。五界全者，謂前五識界；四界少分者，謂色、觸、意及意識界；此中空界，攝色界少分；地、水、火、風界，攝觸界少分；識界攝意界、意識界少分，以此二界，通有漏、無漏，識界唯攝有漏分故。……復次，由此六界，能生、能養、能長有情色、無色身故，復施設。能生者，謂識界；能養者，謂地、水、火、風界；能長者，謂空界。復次，由此六界，能引、能持、能增有情色、無色身故，復施設。能引者，謂識界；能持者，謂地、水、火、風界；能增者，謂空界。復次，由此六界，是根本有情事，是遍行有情事，是無始有情事，是無分別、有分別有情事故，復施設。根本有情事者，謂欲、色界受生有情，從結生心乃至死有，無此六界無勢用時。……」「問識界云何？答：五識身，及有漏意識。問：何故無漏識不立識界耶？答：與識界相不相應故。若法，能長養諸有，攝益諸有，任持諸有者，立六界中。無漏意識，能損減諸有，散壞諸有，破滅諸有，是故不立在六界中。……尊者世友作是問言：此六界中，何故不攝無漏意識？……復作是說：如是六界，是有情依，無漏意識，非有情依。復作是說：如是六界，是異熟依，無漏意識，非異熟依。復作是說：如是六界，是入胎緣，無漏意識，非入胎緣。復作是說：如是六界，無始來有，無漏意識，非無始有。大德說曰：如是六界，是自體分，無漏意識，非自體分。脇尊者言：如是六界，是生死依，無漏意識，非生死依。由如是等種種因緣，無漏意識，不立識界。」
↑  
《大毗婆沙論》：「問：蘊、取蘊、界有何差別？答：……復次、於有為法，施設蘊；於有漏法，施設取蘊；於有情數法，施設界。復次、蘊，有流轉、還滅作用；取蘊，唯有流轉作用；界，有結生入胎作用。」
↑  
《大毘婆沙論》：「三結乃至九十八隨眠，幾令欲有相續？幾令色有相續？幾令無色有相續？答：一切應分別。問：何故作此論？答：為止他宗顯己義故。謂或有執：不染污心，亦令有相續，如分別論者。問：彼何故作此執？答：彼依契經，故作此執，謂契經說：『菩薩正知入母胎，正知住母胎，正知出母胎。』……為遮彼意，顯：唯染污心，能令有相續，故作斯論。……謂或有執：唯愛與恚，令有相續，如譬喻者。問：彼何故作此執？答：依契經故，謂契經說：『三事合故，得入母胎：一者、父母交愛和合，二者、母身是時調適，三、健達縛正現在前。』時健達縛，二心互起，謂：愛恚俱，由此故知，唯愛與恚，令有相續。為遮彼意，顯：一切煩惱，皆令有相續，故作斯論。……謂或有執：惡趣唯用恚心結生，善趣唯用愛心結生。為遮彼意，……故作斯論。」
↑  《Majjhimanikāya》Seyyathāpi, sunakkhatta, puthusilā dvedhābhinnā appaṭisandhikā hoti.
↑  《巴漢詞典》明法尊者增定
↑  《Majjhimanikāya》araṇavibhaṅgasuttaṃ：Yo kāmapaṭisandhisukhino somanassānuyogo hīno gammo pothujjaniko anariyo anatthasaṃhito.
↑  《khuddakanikāya》Uragapetavatthu：Yathāpi brahme udakumbho, bhinno appaṭisandhiyo
↑  Niddesa：Bhavābhavesūti bhavābhave kammabhave punabbhave kāmabhave , kammabhave kāmabhave punabbhave rūpabhave, kammabhave rūpabhave punabbhave arūpabhave, kammabhave arūpabhave punabbhave punappunabbhave, punappunagatiyā punappunaupapattiyā punappunapaṭisandhiyā punappunaattabhāvābhinibbattiyā, avītataṇhā avigatataṇhā acattataṇhā avantataṇhā.
↑  《Visudhimagga》Viññāṇakkhandhakathāvaṇṇanā ：ekūnavīsatiyā paṭisandhiviññāṇesu yaṃ yaṃ uppajjitvā niruddhaṃ
↑  
《俱舍論》：「《施設論》有如是說：『時健達縛，於二心中，隨一現行，謂：愛或恚，彼由起此二種倒心，便謂己身與所愛合，所憎不淨泄至胎時，謂是已有，便生喜慰。從茲蘊厚，中有便沒，生有起已，名已結生。若男處胎，依母右脇，向背蹲坐。若女處胎，依母左脇，向腹而住。若非男女住母胎時，隨所起貪如應而住，必無中有非女非男，以中有身必具根故，由處中有或女或男故，入母胎隨應而住，後胎增長或作不男。』」
↑  
《大毘婆沙論》:「問：何故中有名健達縛？答：以彼食香而存濟故，此名唯屬欲界中有。」

《順正理論》：「此中有身資段食不？且如欲界中有食香，隨福多福少，香有好有惡，由斯故，得『健達縛』名。諸字界中，義非一故，此『頞縛』界，雖正目『行』，而於其中，亦有『食』義，以食香故，名『健達縛』。而音短者，如『設建途』，及『羯建途』，略故無過。」

《俱舍論記》：「『健達縛』，是短音中呼，若長聲中喚，應言『健達頞縛』。其『健達』，名『香』，是字緣；『頞縛』是字界，或目『尋』義，或目『食』義；『尋』謂『尋香』，『食』謂『食香』。以『健達』助『頞縛』，即名『健達頞縛』。此中依短聲中呼，略去『頞』字，但言『健達縛』。若長聲喚『達』，即亦攝『頞』；若短聲喚『達』，即不收『頞』。雖短聲喚『達』，亦無有過。引《聲明》中體例來證，如『設建途』，及『羯建途』，竝是短聲。中喚『建』若以長聲，應言『設建頞途』、『羯建頞途』；『設建』、『羯建』，竝是字緣，『頞途』是字界，長聲、短聲，類前應解。」
↑  
《雜阿含經·三七二經》：「佛告頗求那，……汝應問言：何因緣故有識食？我則答言：能招未來有，令相續生，有有故有六入處，六入處緣觸。」

《中阿含經·大品·嗏帝經》：「復次、三事合會，入於母胎：父母聚集一處，母滿精堪耐，香陰已至；此三事合會，入於母胎。」

《法蘊論·緣起品》：「《教誨頗勒窶那經》中，佛作是說：『頗勒窶那，識為食故，後有生起。』此識云何？謂：健達縛最後心，心、意、識，增長堅住，未斷，未遍知，未滅，未變吐。此識無間，於母胎中，與羯剌藍自體和合。此羯剌藍自體和合，名為色；即彼所生受、想、行、識，名為名，是名『識緣名色』。
復次、《教誨莎底經》中，佛作是說：『三事和合，入母胎藏，云何為三？謂：父母和合俱起染心，其母是時調適，及健達縛正現在前；如是三事和合，入母胎藏。』此中健達縛最後心、意、識，增長堅住，未斷，未遍知，未滅，未變吐。此識無間，入母胎藏。此所託胎，名為色；即彼所生受、想、行、識，名為名，是名『識緣名色』。」

北涼浮陀跋摩譯《阿毘曇毘婆沙論》:「佛經說：『三事合故，得入母胎：一、父母俱有染心共會一處，二、其母無病值時，三、犍闥婆現在前；三事合故，謂：父、母、犍闥婆。』……『犍闥婆現住前』者，中有現在前，若起愛心，若起恚心。」
↑  
《大毘婆沙論》:「問：住中有位，為經幾時？答：經於少時，速求生故，謂：住中有，於六處門，遍求生緣，速往和合。問：若受中有，即遇生緣，此彼和合，可速往彼，與彼緣會，於中結生。若遇生緣不和合者，如何彼住不經多時？如有父在迦濕彌羅國，母在至那；或有母在迦濕彌羅國，父在至那；如是生緣，難可和合，如何中有速往結生？答：應知有情作父母業，有定、不定故，於父母，有可轉義、不可轉義。若於父、母俱可轉者，即往餘父母和合處結生。若於父可轉、於母不可轉者，即彼女人，性雖貞潔，受持五戒，具足威儀，而必與餘男子和合，令中有者速往結生。若於母可轉、於父不可轉者，即彼男子，性雖賢良，受持五戒，威儀具足，而必與餘女人和合，令中有者速往結生。若於父、母俱不可轉者，即彼有情，未命終位，由業力故，令其父母，雖有住緣，而不顧戀，必起相趣和合之心，彼相趣時，於所經處，毒不能害，刃不能傷，火不能燒，水不能溺，及餘種種夭橫因緣，皆不能礙，必得和合，令彼有情，既命終已，適受中有，即往結生。」
↑ 《大毘婆沙論》:「問：一切中有，為是趣攝？非趣攝耶？設爾何失？二俱有過，所以者何？若是趣攝， 若非趣攝，尊者達羅達多所說，當云何通？ 有作是說：諸趣中有，即諸趣攝。……有說：中有非趣所攝。問：若爾，善通《施設論》等，尊者達羅達多所說，當云何通？答：彼不須通，非三藏故，文頌所說，或然不然，達羅達多是文頌者，言多過實，故不須通。……評曰：此二說中，後說為善，所以者何？趣謂所趣，即所至處，中有趣彼，非所至處，猶如道路，故非趣攝。……復次、趣多安住，中有不住，如風陽焰，故非趣攝。……復次、中有在彼二趣中間，故非趣攝，如田邑土世界中間，非田等攝。復次、趣是根本善惡業招，彼加行業，招於中有，因既有異，故不相攝。」「問：中有形量大小云何？答：欲界中有，如五、六歲小兒形量；色界中有，如本有時，形量圓滿。問：若欲界中有，如五、六歲小兒形量，云何於父母，起顛倒想，生愛、恚耶？答：形量雖小，而諸根猛利，如本有時，能作諸事業。……問：中有諸根，為具？不具？答：一切中有，皆具諸根，初受異熟，必圓妙故。……中有位，於六處門，遍求生處，根必無缺。此說眼等，非女、男根，色界中有，無彼根故。欲界中有，彼亦不定，當受卵、胎二類生者，住中有位，有女、男根，至卵、胎中，方有不具，若不爾者，應無當受卵、胎生義。問：一切中有，形狀云何？答：中有形狀，如當本有。」「問：中有為能互相見不？答：能互相見。……問：諸本有眼見中有不？……應作是說：住本有者，諸生得眼，皆無能見中有身者，唯極清淨修得天眼，能見中有。」北涼浮陀跋摩譯《阿毘曇毘婆沙論》:「問曰：中有為是趣攝？為非趣攝？若是趣攝，《施設經》說，云何通？……《法身經》說，復云何通？……若非趣攝者，尊者陀羅達多所說，云何通？……」
《施設論》說，當云何通？如彼論說：『為五趣攝四生？為四生攝五趣？答：四生攝五趣，非五趣攝四生，不攝何等？不攝中有。』
《法蘊論》說，復云何通？如彼論說：『云何眼界？答：四大種所造清淨色是眼，及眼根、眼處、眼界，地獄、傍生、鬼、天、人眼，修所成眼，及中有眼。』
《品類足論》，復云何通？如彼論說：『云何眼根？謂：四大種所造淨色，能視、能見，眼界、眼處、眼根所攝，地獄、傍生、鬼、天、人眼，或復所餘中有等眼。』
如說：『中有趣向彼趣，即彼趣攝，如稻穀芽，雖非稻穀，能引彼故，亦名稻穀。』
↑  
分別說部《舍利弗阿毘曇論·非問分·道品》：「觀三根集業，貪根集業，恚根集業，癡根集業。……若成就此業，父母具足有漏心，向陰欲受生。彼陰滅，處母胎生初識，有色共彼識，四大所造色，謂色；由意生受、想、思、觸，謂名。如是名色，共生、共起；彼不從東方、南、西、北方、四維、上、下來，不從父母出，不從業出，亦非餘處出；因眾緣和合，因集，因業，因父母出。……七日時，是胎始膜，復七日如雲，復七日初肉，復七日始堅，乃至四十九日，身肢節具足。」

《大毘婆沙論》:「問：分別論者云何釋通應理論者所引至教，而執中有決定為無？答：彼所引經，是不了義，是假施設，有別意趣，所以者何？且初經說：『入母胎者，要由三事，廣說乃至，三健達縛正現在前。』『健達縛』言，經不應說，彼無鼓等諸樂器故，應說『蘊行』，彼蘊行故。應理論者便詰彼言：縱說『蘊行』，或『健達縛』，俱證中有，是有非無，異此，『蘊行』言何所表？分別論者復作責言：汝說四生皆有中有，胎、卵可有三事入胎，濕、化二生，云何可爾？故所引經，非應正理。應理論者箴喻彼言：三事入胎，隨應而說，誰令三事要遍四生？非設此言便遮中有。」

《中阿含經·梵志品·阿攝惒經》：「阿私羅復問諸仙人曰：汝等頗自知受胎耶？彼諸仙人答曰：知也！以三事等，合會受胎：父母合會，無滿堪耐，香陰已至。阿私羅！此事等會，入於母胎。阿私羅復問諸仙人曰：頗知受生為男？為女？知所從來？為從剎利族來？梵志、居士、工師族來耶？為從東方、南方、西方、北方來耶？彼諸仙人答曰：不知！」

《成實論·無中陰品》：「汝雖言：《阿輸羅耶那經》中說有中陰。是事不然，所以者何？若是聖人不知此為是誰、從何處來，則無中陰，若有者，何故不知？」

《順正理論》：「有謂後經應如是說：『塞建陀滅正現在前』，傳者謬誦為『健達縛』。於此位中，樂器無故，此非經義；於此位中，前蘊已滅，無來義故。然餘經中，說健達縛東、南、西、北諸方來故，如《掌馬族契經》中言：『汝今知不？此健達縛正現前者，為婆羅門？為剎帝利？為是吠舍？為戍達羅？為東方來？為南、西、北？』復如是說：『隨是何族？隨從何方？來現在前。』非前蘊滅可有來義故，彼所言，依自計度。又《世論》說：『由二因緣，女男交會，事極成立，一、健達縛，二、邏剎娑；初令自生和合貪故，後由強力現所逼故。』然中有身，符順初義，彼雖無樂器，而健達縛成。」
↑  
《大智度論》：「問曰：一切人以垢心，有相續，入母胎，一切邪慧相應，云何名菩薩正慧入母胎？答曰：……復次，餘人在中陰住時，若男，於母生欲染心：『此女人與我從事』，於父生瞋恚；若女，於父生染欲心：『此男子與我從事』，於母生瞋恚。如是瞋恚心、染欲心，菩薩無此。菩薩先已了知，是父、是母；是父、是母，能長養我身，我依父母生身，得阿耨多羅三藐三菩提；是淨心念父母，相續、入胎，是名正慧入母胎。」

《瑜伽師地論》：「由三處現前，得入母胎：一、其母調適而復值時，二、父母和合俱起愛染，三、健達縛正現在前。……三處現前，得入母胎，彼即於中有處，自見與己同類有情，為嬉戲等，於所生處，起希趣欲。彼於爾時，見其父母共行邪行，所出精血，而起顛倒。起顛倒者，謂：見父母為邪行時，不謂父母行此邪行，乃起倒覺，見己自行；見自行已，便起貪愛，若當欲為女，彼即於父便起會貪；若當欲為男，彼即於母起貪亦爾；乃往逼趣，若女，於母欲其遠去；若男，於父心亦復爾。生此欲已，或唯見男，或唯見女，如如漸近彼之處所；如是如是，漸漸不見父母餘分，唯見男女根門，即於此處，便被拘礙，死生道理，如是應知。
若薄福者，當生下賤家，彼於死時，及入胎時，便聞種種紛亂之聲，及自妄見入於叢林、竹葦、蘆荻等中。若多福者，當生尊貴家，彼於爾時，便自聞有寂靜美妙可意音聲，及自妄見昇宮殿等可意相現。爾時，父母貪愛俱極，最後決定，各出一滴濃厚精血，二滴和合，住母胎中，合為一段，猶如熟乳凝結之時。當於此處，一切種子、異熟所攝、執受所依阿賴耶識，和合依託。云何和合依託？謂：此所出濃厚精血合成一段，與顛倒緣中有俱滅。與滅同時，即由一切種子識功能力故，有餘微細根及大種，和合而生，及餘有根同分精血，和合摶生。於此時中，說識已住，結生相續，即此名為羯羅藍位。」

《瑜伽論記》：「『謂此所出濃厚精血合成一段等』者，謂：父母精血，合成一段；中有末心，起愛煩惱，名為顛倒；中有末身，名顛倒緣。即彼一段有情精血，與中有俱滅。」
↑ 《解脫道論》：「復次、此因緣，以七行可知，如是以三節，以四略，以二十行，以輪，以牽，以分別，以相攝。云何以三節？諸行及識，其間第一節；受及愛，彼間第二節；有及生，彼間第三節。……第一及第三，因果節，及有節。第二節，果因節，非有節。有節者何義？答：終無間，未度陰、入、界，以初業煩惱緣故，於諸趣，更有生，此謂有生節。問：云何成？答：彼入無明、愛相應，以造功德、惡業。凡夫，彼於此時，謂死。……於此時，如眠夢，以業四法起，業、業相、趣、趣相。 彼於此時，往 彼，或倚，或坐，或臥，見彼或取。彼於此時，初所造業、及業相，或趣、及趣相，作事以速心現起滅，命終去速心無間，共命根滅成終。終心 無間，次第以速心起，唯彼業，或彼業相，或趣，或取相，作事果報心處，度於後有；如燈燃燈，如從火珠出火。彼節心 起故，如伴侶，於母腹，依父母不淨，三十色，業所成成起，處、身有十。彼於老剎那，無心過節，四十六色成起：業所造三十，食、節所成，二色及八。無心過節色，於老剎那，共第二心，五十四色成起：業所成三十，食、時所成，三色及八，如是起。識緣名色，名色緣識，如是成有節，於是成三節可知。」
云何業？是其所造，或功德，或非功德，或重或輕，或多或少，如近其初所造，彼業即起。
業相者，彼處所依造業，彼處即起業，伴侶業相起，彼於時，或如現作業。
趣者，功德緣，善趣起，以非功德緣，惡趣起。
名趣相者，入胎時，三事和合得生；化生者，依處處生；是其所生處起，或宮殿，或坐處，或山，或樹，或江；隨其趣及共，取相起。
↑  James McDermott. Wendy Doniger , 编. . University of California Press. 1980: 168–170  [2016-11-29]. ISBN 978-0-520-03923-0. （原始内容存档于2019-08-11）.
↑  Bruce Mathews. Ronald Wesley Neufeldt , 编. . State University of New York Press. 1986: 123–126  [2016-11-29]. ISBN 978-0-87395-990-2. （原始内容存档于2021-04-14）.